section_heading: Recenzije
paragraph_text: U recenziji za The Guardian Dom Lawson albumu je dao najvišu ocjenu i posebno je pohvalio Åkerfeldtovo pjevanje. Napisao je: "S njegovom sposobnošću diranja u srce dok pjeva namjerno nejasne tekstove jedino se mogu usporediti prekrasni aranžmani tih pjesama i mehanički precizno sviranje." Posebno je pohvalio posljednju pjesmu na uratku; opisao ju je "istovremeno najdubljom i najdirljivijom pjesmom koju je Åkerfeldt ikad napisao i privlačan uvid u jednu od mogućih budućnosti ove skupine bez premca."